procesaur/Wiki.mk huggingface dataset:
Австралија (филм)

Австралија (|Australia) е австралиски драма– филм на Баз Лурман од 2008 год. ‘Австралија’ е навистина огромен проект и сите кои работат на него велат дека било напорно, но секако се исплатило. Снимањето траело долги десет месеци, а буџетот на крај е заокружен на вртоглави 150 милиони австралиски долари. Никол Кидман и Хју Џекмен ги прифатија улогите без да го видат сценариото, и всушност заблагодарувајќи и се на Кидман, која откако дознала дека Лурман го режира филмот, го наговорила Џекмен да биде дел од екипата. Главната машка улога на почетокот ја играше Расел Кроу, но се откажа откако продукцијата драстично му ја намалил платата за да заштедат на буџетот.
1 Синопсис
Лејди Сара Ешли е англиска аристократка која живее во несреќен брак без љубов и потомство. Го поминала животот во потрага за совршенство, па со текот на времето се претворила во нешто што никогаш не би сакала да биде – ладна и бесчуствителна жена, која секој ден изгледа исто. Сепак за промена ќе и се пружи кога ќе дознае дека наследила голем дел земја од далечната и непозната Австралија и поради тоа го напушта Лондон и тргнува во авантура. Нејзиниот водич околу немилосрдното пространство на Северната Територија е Дровер, суров водич на стока, кој за разлика на своето однесување е тотално различен од префинетоста на Сара. Нивната вистинска меѓусебна нетрпеливост ќе наруши една трагедија, после која Сара мора да се грижи за едно шармантно сираче Нола. Пола Абориџин, пола белец, Нола ќе се најде во друштво кое го третира како аутсајдер. Истовремено, земјиштето кое Сара го наследила, ранчот Faraway Downs, се наоѓа на работ на пропаста, а злобниот управител Неил Флечер планира со кралот на сточарите Карни да ја забрза неговата пропаст и да го преземе земјиштето. Како би го спасила земјиштето, Сара мора да се здружи со Дровер и да префрли илјада и петстотини грло стока преку прекрасната, но злобната, австралиска пустелија. Сето тоа ја тера Сара да се претвори во жена каква што отсекогаш сакала да биде, додека нејзиниот несакан однос со Дровер расти во длабоко почитување и доживување, а потоа и љубов.
2 Глумечка екипа
Глумци Ликови
Никол Кидман, Лејди Сара Ешли
Хју Џекмен, Дровер
Дејвид Венам, Неил Флечер
Џек Томпсон, Флин
Брајан Браун, Лесли Кинг Карни
Брендон Волтерс Нола
3 Филмски критики
Критиките како и секогаш се поделени. Мрежното место Rotten Tomatoes оваа романтична драма ја оцени со 52%, а оштото мислење гласи дека нејзината совршена продукција и атмосфера ја расипуваат преедноставните ликови и недостатокот од оригиналност. И додека некои, како Houston Chroniclea во ‘Австралија’ гледаат совршенство: ''‘Филмот содржи сè што е потребно – комедија и трагедија, акција и драма. Потполно квалитетен филм кој многу брзо ќе ја заинтересира и воодушеви својата публика’'', а други пак како на пр. USA Today велат вака: „''Режисерот едноставно премногу се трудел да направи филм со епски пропорции. Наместо тоа добивме исфорсирана мелодрама која пред сè е досадна.''“
Alcohol 120%

Alcohol 120% е програм за потврдување на слики на дискови и погонски емулатор создаден од Alcohol Soft.
Alcohol 120% може исто така што монтира слики на дискови, со поддршка на нивниот соодветен медиски графички опис (.mds/.mdf) на форматот на сликата на дискот.
1 Надворешни врси
*** - open-source tool to convert Alcohol .MDF images to ISO images
* Download
Апостол Симон

''
Симон Зилот (грчки: ''Σίμων ο Ζηλωτής'') или Симон Кананец (грчки: Σίμων ό Κανανίτης''), е еден од дванаесетте апостоли на Исус Христос. Во апостолксиот список кај Матеј (10,4) и Марко (3,18) е наречен и ''Кананец'', додека на двете места кај евангелист Лука се нарекува и Зилот (Лк 6,15; Дап 1,13), и тоа најчесто на десеттото место.
Роден е во Галилеја. На неговата свадба дошол Исус Христос со апостолите. Според Библијата, кога виното се потрошило, Исус Христос ја претворил водата во вино. Гледајќи го ова чудо, Симон ја напуштил својата куќа, заедно со неговата невеста и родители и заминал со Исус Христос, кој претходно го повикал. Самата додавка ''Зилот'' означува ревност, фанатичност а Симон така е наречен според неговата голема ревност кон Исус и неговото евангелие. По распнувањето на крст на Исус, Симон заминал за Мавританија во Африка каде го проповедал евангелието. Таму тој бил затворен, мачен и распнат на крст.
Чед Мајкл Мари

Чед Мајкл Мари (|Chad Michael Murray; р. 24 август 1981 г.) — американски глумец и поранешен манекен. Чед е најпознат по својата улога на Лукас Скот во телевизиската серија на The CW, ''Три Хил''.
Итала (ловиште)

Итала (англ. ''Itala Game Reserve'') — ловиште површина од 290 км<sup>2</sup> нерамен планински крај на северот на провинцијата Квазулу-Натал, околу 400 км северно од градот Дурбан во ЈАР. Ова е едно од најновите ловишта во ЈАР. Надморската височина се движи од 400 m до 1450 m, па затоа теренот се одликува со голема разноликост - од густо обраснати речни долини, па сѐ до тревнати висорамнини, с'ртови и гребени.
Во ловиштето живее секаков крупен дивеч, освен лавот.
1 Историја
* Во доцниот XIX век кралот Динизулу им го дал ова земјиште на бели земјоделци.
* Во 1973 одборот за национални паркови почнал да откупува поединечни чифлици и да ги претвора во резерват.
2 Занимливости
* Во Итала се наоѓаат два напуштени рудника за злато.
3 Поврзано
* Список на природни резервати во ЈАР
Крадајски јазици

Крадајски јазици (познати и како кадајски, дајски) — јазично семејство на мошне тонски јазици во јужна Кина и Југоисточна Азија. Различноста на крадајските јазици во Јужна Кина покажува дека тоа е нивната татковина. Тајската група на јазици се преселила кој југ накај југоисточна Азија. Така се создадени Лаос и Тајланд на териториите што порано биле австронезиски.
1 Внатрешна класификација
Крадајската јазична фамилија се состои од пет јазични гранки:
* Онг-бе (Хајнан; ''Лингао'' на кинески)
* Кадајски (Кра)
* Кам-сујски јазици (во Кина; ''дунг–шуј'' на кинески)
* Хлајски (Хајнан; ''Ли'' на кинески)
* Тајски јазици (исто така ''дајски;'' Југоисточна Кина)
Засновано на големиот зборовен фонд што го делат кам-сујските, бе и тајските јазици, јазичарите ги сместуваат во една класа. Но ова е негативен доказ, поради лексичката замена во другите гранки на јазици и морфолошките сличности сугерираат дека кадаските (Кра) и кам-суј да бидат класификувани заедно, а хлајските и тајските јазици да формираат друга.
Синотибетски јазици

Синотибетските јазици се јазична фамилија составена од кинеските и бурманските (мјанмарски) јазици, вклучувајќи околу 250 јазици во Источна Азија, Југоисточна Азија и делови од Јужна Азија. Според бројот на население оваа е втора јазична фамилија веднаш позади индоевропските јазици.
1 Предлози за класификација
Шафер (1966-1974) јазиците ги поделил на следниот начин:
:Синотибетски (=тибетско-бурмански)
:# синитски
:# крадајски
:# бодички
:# бурмански
:# барички
:# каренички
Бенедикт ја предложил следната класификација:
:Синотибетски
:# кинески
:# тибетско-каренски
:## каренски
:## тибетско-бурмански
Матисоф ја предложил следната класификација:
:Синотибетки
:# кинески
:# тибетско-бурмански
Сергеј Старостин ја предложил следната класификација:
:Синотибетски(верзија 1)
:# сино-кирантиски
:# тибетско-бурманско
:Синотибетски (верзија 2)
:# кинески
:# кирантиски
:# тибетско-бурмански
Трновградска тврдина

Тврдината Царевец или Трновградската тврдина се наоѓа во градот Велико Трново, Бугарија. Тврдината била седиште во времето на Втората Бугарска држава. Првото населување и постоење покрај оваа тврдина датира уште во 4200 п.н.е. Во 5 век, на тоа место се наоѓал византискиот град ''Зикидева'', кој бил разрушен при инвазијата на Словените во 7 век. Во наредните векови, оваа место сè повеќе заживувало. Во 12 век, Трново станал престолонина на Бугарија. Така, на ова место биле изградени царскиот дворец и Патријаршијата. Комплексот бил заштитен од ѕид со должина блиску 2 километри и ширина до 2,6 метри. Тврдината имала три порти. Главниот влез, како и останатите два влеза биле реставрирани во 19 век односно XX век.
Во внатрешноста на дворецот постоела црквата Света Петка, во која биле откриени три сакрофази, каде биле погребени некои бугарски цареви. Моштите на царевите биле на тие места сè до паѓањето на Трново под Османлиска власт. Така, по доаѓањето на Османлиите, дворецот бил разрушен.
Големи броеви

1 Споредбена табела
Вредност Вредност Кратка скала Логика на кратката скала Долга скала Логика на долгата скала
10<sup> 0</sup> =, 1, еден, 1,000 <sup>1 - 1</sup>, еден, 1,000,000 <sup> 0.0
10<sup> 3</sup> =, 1,000, илјада, 1,000 <sup>1 + 0</sup>, ''илјада'', 1,000,000 <sup> 0''.5''
10<sup> 6</sup> =, 1,000,000, милион, 1,000 <sup>1 + 1</sup>, милион, 1,000,000 <sup> 1.0
10<sup> 9</sup> =, 1,000,000,000, милијарда, 1,000 <sup>1 + 2</sup>, ''илјада'' милиони (понекогаш мили''јарда''), 1,000,000 <sup> 1''.5''
10<sup>12</sup> =, 1,000,000,000,000, трилион, 1,000 <sup>1 + 3</sup>, билион, 1,000,000 <sup> 2.0</sup>
10<sup>15</sup> =, 1,000,000,000,000,000, квадрилион, 1,000 <sup>1 + 4</sup>, ''илјада'' билиони (понекогаш били''јарда''), 1,000,000 <sup> 2''.5''
10<sup>18</sup> =, 1,000,000,000,000,000,000, квинтилион, 1,000 <sup>1 + 5</sup>, трилион, 1,000,000 <sup> 3.0</sup>
10<sup>21</sup> =, 1,000,000,000,000,000,000,000, секстилион, 1,000 <sup>1 + 6</sup>, ''илјада'' трилиони (понекогаш трили''јарда''), 1,000,000 <sup> 3''.5''</sup>
Австроазиски јазици

Австроазиските јазици се голема јазична фамилија во Југоисточна Азија и во Индија и Бангладеш. Покрај сите овие јазици само кмерски јазик, виетнамски јазик и монски јазик имаат долга запишана историја и само виетнамскиот и кмерскиот се службени јазици во некоја од државите. Останатите јазици се малцински јазици. Според Etnologue во оваа јазична група спаѓаат околу 168 јазици. Традиционално се поделени во две поголеми групу: монкмерски јазици и мундски јазици.
1 Класификација
Споре јазичарите постојат две поголеми јазични групи: монкмерски јазици во Југоисточна Азија и мундските јазици во Источна Азија и Бангладеш. Сепак јазичарички докази не постојат и класификацијата е заснована на етничките одлики на народите.
Секоја од јазичните фамилии напишана во болд е прифатлива, но сепак врските помеѓу јазиците е дебатирана тема помеѓу јазичарите и научниците.
1.1 Жерард Дифлот (2005)
Тој ја предложува следнта класификација:
2 Користена литература
* Adams, K. L. (1989). ''Systems of numeral classification in the Mon-Khmer, Nicobarese and Aslian subfamilies of Austroasiatic''. Canberra, A.C.T., Australia: Dept. of Linguistics, Research School of Pacific Studies, Australian National University. ISBN 0-85883-373-5
* Filbeck, D. (1978). ''T'in: a historical study''. Pacific linguistics, no. 49. Canberra: Dept. of Linguistics, Research School of Pacific Studies, Australian National University. ISBN 0-85883-172-4
* Hemeling, K. (1907). ''Die Nanking Kuanhua''. (German language)
* Peck, B. M., Comp. (1988). ''An Enumerative Bibliography of South Asian Language Dictionaries''.
* Peiros, Ilia. 1998. ''Comparative Linguistics in Southeast Asia.'' Pacific Linguistics Series C, No. 142. Canberra: Australian National University.
* Shorto, H. L. ''Bibliographies of Mon-Khmer and Tai Linguistics''. London oriental bibliographies, v. 2. London: Oxford University Press, 1963.
* Sidwell, Paul (2005) "Proto-Katuic Phonology and the Sub-grouping of Mon-Khmer Languages". In Sidwell, ed., ''SEALSXV: papers from the 15th meeting of the Southeast Asian Linguistic Society.''* Zide, Norman H., and Milton E. Barker. (1966) ''Studies in Comparative Austroasiatic Linguistics'', The Hague: Mouton (Indo-Iranian monographs, v. 5.).
Ѕвездено јато

Ѕвездено јато или ѕвезден облак е група ѕвезди кои се наоѓаат во гравитациска граница. Се разликуваат два вида ѕвездени јата: збиено јато се група од стотици илјади многу стари ѕвезди, додека расеаното јато обично содржи помалку од неколку стотици членови, кои се многу млади.
Господар-роб (технологија)

Master/slave е модел на комуникација каде една машинска опрема или процес има унидиректна/еднонасочна контрола над една или повеќе машински опреми. Веќе кога master/slave релацијата помеѓу машинските опреми е воспоставена, контролата е секогаш во насока од господарот кон робот. Кај некои системи господарот е избран од група квалифицирани машински опреми, со којшто со другите машински опреми играат улога на роб.
1 Примери
* Клиент-опслужувач релација, клиентот е господар (master), додека опслужувачот е робот (slave).
* Кај реплицирање база на податоци, господар (master) база на податоци се гледа на авторитативниот извор, а робови (slave) бази податоци се синхронизираните со неа.
* Периферии поврзани кон шина во компјутерски систем.
2 Поврзано
* Advanced Technology Attachment (ATA), користи master/slave конфигурација
* Flexible single master operation
* Bus mastering
* Master clock
3 Наводи
Сметачко цртање

Сметачко цртање е начин на користење на личен сметач за создавање на графики користејки растерска графика, векторска графика или bitmap со помош на програми за сметачка графика како CorelDRAW, Photoshop, Pixel image editor и GIMP. Друг начин на сметачко цртање е ASCII art.
1 Поврзано
* Растерски графички уредувач
* Дигитално сликање
Прв судар на сателити над Земјата

Првиот судар на сателити над Земјата се случил на 10.2.2009 кога американскиот комуникациски сателит „Иридиум 33“ се судрил со руски воен комуникациски сателит „Космос 2251“. Сударот се случил во 16:56 УТЦ на висина од 776 км над Тајмирскиот полуостров во Сибир. Се проценува дека брзината на сударот била околу 11,6 км/s (41.760 км/ч).
При судирот и распадот на сателитите, се одвоиле неколку поголеми делови кои, според НАСА, не претставуваат закана за останатите вештачки вселенски објекти во орбитата. Од друга страна, кинеските научници сметаат дека распаднатите делови може да ги оштетат нивните сончево-синхрони сателити.
Американскиот сателит бил лансиран во орбитата во 1997 година и, како дел од мрежа од 66 сателити, служел за пренос на сателитска мобилна телефонија. Рускиот сателит бил лансиран во 1993 година, а престанал да функционира 2 години подоцна.
Кардинал (пеперутка)

Кардиналот (лат. ''Argynnis pandora'') е пеперутка од семејството шаренци (''Nymphalidae''). Оваа пеперутка е мошне честа низ јужна Европа.
Крилјата им имаат распон од 64-80 мм. Лета од април до септември, а во Европа од мај до август, зависно од местото.
Ларвите се хранат со љубичици.
Хардверски верификационен јазик

Хардверски верификационен јазик, или HVL/ХВЈ, е програмски јазик кој се користи за верифицирање на дизајн на електронски кола опишани на Хардверски описен јазик. ХВЈ вклучува својства на Висок програмски јазик како C++ или Java.
OpenVera, e, и SystemC се најкористени хардвдерски верификациони јазици, додека SystemVerilog комбинира хардверски описен јазик и и ХВЈ конструкции.
1 Поврзано
* OpenVera
* e
* SystemC
* SystemVerilog
Рондонија

Рондонија (Rondônia) е држава во Бразил, сместена во северозападниот дел. на запад се граничи со Акре, на север со Амазони, на исток со Мато Гросо и на југ со Боливија. Престолнина е Порто Вељо. Крстена е по Кандидо Рондон.
1 Географија
Територијата на државата претежно е покриена со Амазонска дождовна шума, но околу три петини од земјата е обесшумена и налесивање на територијава започнало дури после 1970-та. Повеќето од населението живее во урбани подрачја. Рондонија главно извезува дрвја, кафе, кокос и др.
1.1 Клима
Екваторска клима владее до државава, нема сува сезона – преку сите месеци има силна врнежливост, околу 60 милиметри. Тропска дождовна шума е основната вегетативност.
2 Демографија
Според БИГС во 2007, населението брои 1,597,000 . со густина 6.6 ж./км<sup>2</sup>.
Урбанизација: 66.8% (2004); прираст: 2.2% (1991-2000); Домаќинства: 430,747 (2005).
Структура: 934,000 Пардо (53.8%), 590,000 Бели (37.0%), 114,000 Афро-Бразилси (7.2%), 35,000 Азијати или Домородци (2.2%).
3 Тривија
Возила: 337,089 (март/2007);
Мобилни телефони: 730.000 (април/2007); Телефони: 247.000 (април/2007); градови: 52 (2007).
4 Стопанство
секторот за услуги зафаќа најголем дел од БДП со 54.1%, следен од индустрискиот сектор со 30.6%. Земјоделство 15.3% од БДП (2004). Државата извезува: дрво 83.6%, кафе 8.7%, гранит 3.2%, месо 3.1% (2002).
Удел во Бразилската економија: 0.7% (2005).
5 Образование
Португалскиот е службен. Но Англиски и Шпански се дел од официјалниот образовен систем.
5.1 Образовни институции
* Федерален Универзитет на Рондонија (Unir);
* факултет за Научна Администрација и Технологија (Fatec-RO);
* факултет за Хумани науки (Faro);
* Факултет Порто Вељо (FIP);
6 Инфраструктура
6.1 Меѓународен аеродром
Аеродром ''Порто Вељо/Гувернатор Жорже Теиксеира де Оливеира'' е сместен седум километри од градот, на секој час има автобуси од градот до аеродромот. Аеродромот има 98 летови неделно, повеќето кон останатите бразилски држави.
6.2 Автопати
BR-174,
BR-317,
BR-319,
BR-364,
BR-421,
BR-425,
BR-429.
6.3 Пристаниште
Cai n'Água пристаништето е сврзано со Порто Вељо до Хумаита, Маникоре и Манауш.
7 Племиња
Племињата во Рондонија се едни од најизолираните. Првиот контакт со нив е остварен дури 1995, кога броеле само седум души. Во 2006-та се веќе шестмина.Сместени се во југозападниот регион на Рондонија. Друго изолирано племе познато како Каное од Омере живее покрај нивното село.
7.1 Малцински јазици
Џеоромиткси (Јабути), Макро-Ге јазик, Гивиао, Н‘енгату, Тењарим, Амундава, Суруи итн. Некои од изумрените доммородски јазици зборувани во рондонија се: Тукуманфед, Карипунаа, Вирафед, итн.
После 1960-тите, се зборува Померански (Германски јазици).
8 Знаме
Знамето е дизајнирано од страна на Карваљо Фејтоза и адоптирано со закон No. 41 на 22 декември 1981-ва. Знамето ги има истите бои како и националното Знаме на Бразил, со ѕвезда во средината која ја симболизира новата држава.
9 Наводи
Рондонија е спомната во поемата "Плач за Рондонија" од Британскиот по потекло автор Ел Гогелехеад.
10 Поврзано
* Бразил
***
Сашо Пижевски - Пиже

Сашо Пижевски - Пиже (11 август 1964, Скопје - , Скопје) — македонски шоумен, пејач и угостител. Израснат во скопско Дебар Маало, каде го поминал своето детство, за потоа да се преселил во Влае, каде што живеел до смртта. Тој бил еден од главните творци на ноќниот и забавен живот во Скопје од крајот на 1980-тите.
Заедно со Горан Атанасов - Зеко и Игор Џамбазов бил основач и член на култната група Хавана Бенд, која била своевидна атракција на македонската естрада во раните 1990-ти, позната по хитовите „''Шток ми бејби''“, „''Нема спас''“, „''Дај ми, жити се''“ и др. По нејзиното распаѓање, се посветил на својот бизнис - угостителството и само повремено, како гостин, учествувал во неколку музички проекти.
Пижевски беше исто така менаџер, директор, ко-сопственик и сопственик на повеќе кафулиња, ресторани, ноќни клубови и дискотеки. Меѓу позначајните се „Хавана клуб“ во Градскиот парк, дискотеката „Парк“ кај Градскиот стадион, како и француската пекарница „Boulangerie francaise“ во Градскиот трговски центар.
Во 2009 година, тој бил спомнуван околу повторното обединување на Хавана Бенд и нивниот хит „''Балада за мајка ти и татко ти''“, плод на соработката со Александар Митевски и како сопственик на кафе-барот Мајка ти и татко ти.
Сашо Пижевски починал ненадејно во Скопје на 17 мај 2022 година.
Саронски Острови

Саронски острови е термин кој ги комбинира островите во соседските заливи - Саронскиот и Арголидскиот, кои и обата се отворени кон Егејското Море. Неговата употреба е особено погодна при опишувањето на Хидра и Докос, кои во суштина не се наоѓаат во ниту еден од заливите.
Хавана Бенд

Хавана бенд е култна музичка група од Скопје, основана во почетокот на 90-тите години на минатиот век. Нејзини основачи и членови биле Игор Џамбазов, Горан Атанасов - Зеко и Сашо Пижевски - Пиже. Едни од нивните најпознати песни се „Шток ми бејби“, „Нема спас“, „Дај ми, жити сѐ“ и други.
Ла Скала (Милано)

Скала (ита. ''Teatro alla Scala'' или ''La Scala'') — театар во Милано е една од најпознатите оперски куќи во светот. Отворен е на 3 август 1778 г., откако претходниот бил уништен од пожар.
Оперската сезона традиционално започнува на денот на црковниот отец Амвросиј Медиолански, заштитникот на Милано. Сите претстави мораат да завршат пред полноќ, затоа долгите опери почнуваат и порано. Влезот не е дозволен откако ќе започне претставата.
''Музејот Ла Скала'' е сместен во истата зграда и содржи вредна колекција на слики, цртежи, статуи, костими и документи поврзани со операта и историјата на театарот Ла Скала.
Театарот е домаќин и на ''Академијата на изведувачки уметности'', чија цел е да ги образова младите музичари, технички персонал и танчери.
ТВ Ирис

Ирис — поранешна македонска локална телевизија од Штип, од колажен тип, со временски рамномерно избалансирани содржини од сите жанрови. Основана е од г. Миле Кокотов и г. Владимир Милановиќ. За првпат започнала да емитува програма во 1994 година и од тогаш била составен дел на македонскиот етер. Во состав на телевизијата работела и продукција, каде се произведувало околу 60% од програмата која се емитувала. Преостанатите часовни појаси биле покриени со реемитувана документарна, играна, сериска и забавно-рекреативна програма, со потекло од Македонија и ЕУ.
Ирис телевизија имала комплетна предавателна опрема за вршење на директни преноси, а во одредени случаи имала можност и за симултан директен пренос од повеќе локации.
Сервисната зона на Ирис телевизија е била со површина од околу 2.000м2, со приближно 150.000 потенцијални гледачи.
Ирис телевизија нудела комплетни маркетинг решенија. Изработувала видео, 2D и 3D анимирани спотови, обработени низ дигитална постпродукција и прилагодени за гледачите од вашата целна група.
Со повеќе временски надзор на Телевизија Ирис од страна на АВМУ на 22 август 2019 година, е од земена дозволата за емитување на Телевизија Ирис.
Од 22 август 2019 година па понатаму Телевизија Ирис останува да емитува само на интернет односно на нивното мрежно место
Телевизија Ирис од 3 октомври 2019 година, повторно се вратила во етер, откако и била вратена дозволата за емитување од страна на АВМУ. Од телевизијата најавиле дека ќе се ребрендира и дека ќе понудат нови соджини за гледачите.
Принципи на политичката економија

Принципи на политичката економија или во полн наслов За принципите на политичката економија и оданочувањето (англ. ''On the Principles of Political Economy and Taxation'') е книга од Давид Рикардо издадена во 1817 г. во која главна тема на обработка е економијата. Книгата дава заклучок дека наемнината на земјата расте како што се зголемува бројот на населението. Тука јасно се изложува теоријата на компаративна предност, во која авторот тврди дека сите земји можат да имаат корист од слободна трговија, дури и кога една земја нема апсолутна предност во сите сектори на стопанството.
Во предговорот Рикардо тврди дека Тирго, Стјуарт, Адам Смит, Жан Батист Сеј, Сисмонди и други немаат напишано доволно „задоволителни информации“ на теми како наемнина, добивка и надница. Делото „Принципи на политичката економија“ претставува очигледен напор од страна на Рикардо, да ја пополни таа празнина во литературата. Без оглед на тоа дали книгата ја постигнува зацртаната цел, со ова значајно дело, (според Роналд Макс Хартвел), Рикардо го обезбедил своето место меѓу големите класични економисти како Адам Смит, Томас Малтус, Џон Стјуарт Мил и Карл Маркс.
T-Home

T-Home е едeн од заштитните знаци на Групацијата Дојче Телеком (Deutsche Telekom AG) кој се користи за распознавање на производи и сервиси наменети за дома. Името е избрано со намера да направи јасна разлика од сервисите и производите за во движење, достапни под брендот T- Mobile. Воведувањето на T-Home како бренд за производите, услугите и забавните содржини за комуникација во домот не сугерира засебен правен субјект.
T-Home брендот за првпат е воведен од страна на Deutsche Telekom во 2006 година, кога со T-Home е брендиран еден од производите за широкопојасен интернет пристап дотогаш познат како T-DSL. Овој пакет покрај интернет пристапот вклучувал и дополнителни телевизиски програми достапни на личен сметач и телевизор. Овој сервис и понатаму останува достапен на германскиот пазар, под името T-Home Entertain Comfort.
За време на презентацијата на новата корпоративна стратегија на Deutsche Telekom на 1 март 2007 година, Главниот извршен директор Рене Оберман објавува дека новиот бренд идентитет треба да биде фокусиран кон корисниците, а постечките брендови треба радикално да се поедностават, по што се донесува одлука за воведување на нов бранд T-Home, кој ќе се користи во обраќање кон приватните корисници во Германија.
Вистинското значење и промовирање на брендот се случува на 19 мај 2007, кога под T-Home капата се појавуваат сервисите за приватни корисници, и тоа за фиксна телефонија, интернет, широкопојасен интернет и интернет телевизија (IPTV), кога истовремено во Германија се напушта T-Com брендот. Оттогаш до сега, T-Home брендот го имаат прифатено и воведено Македонски Телеком во мај 2008 и Magyar Telekom во септември 2008. Останатите земји каде што Deutsche Telekom е присутен, до почетокот на 2009 година, како Хрватска, Црна Гора, Словачка сѐ уште го користат T-Com брендот.
Лутичиња

Лутичињата (науч. ''Ranunculaceae'') — на цветни растенија. Името на ова семејство е изведено од основниот род ''Ranunculus'' (лутиче). Освен овој род, други членови на семејството се и ''Anemone'' (сасата), ''Aconitum'' и ''Clematis''. Името ''ranuncula'' е доцнолатински израз за "мала жаба", деминутив од ''rana'' (жаба).
Според податоците на Кралските ботанички градини од Лондон, ова семејство се состои од 51 до 88 родови со околу 2.500 видови. По бројност, најважни родови се ''Ranunculus'' (600 видови), ''Delphinium'' (365 видови), ''Thalictrum'' (330 видови), ''Clematis'' (325 видови) и ''Acontium'' (300 видови).
Лутичињата можат да се најдат насекаде низ светот, но најчести се во умерените и ладни области на северната полутопка. Семејството опфаќа многу украсни растенија кои потекнуваат од Хималаите, од кои некои се со лековита вредност.
1 Морфологија
Лутичињата се јавуваат како тревести растенија, грмушки или лијани. Стеблата се со концентрични спроводни снопчиња или, пак, тие се расфрлени во стеблото. Присутни се алкалоиди од типот на ранункулин или некои тритерпеноидни сапонини. Листовите се последователни и спирално поредени на стеблото, прости или сложени, а нерватурата е палматна или пинатна.
Соцветијата се со симподијален раст, а понекогаш се редуцирани до еден цвет. Цветовите се најчесто хермафродитни, со радијална или билатерална симетрија, цветните дршки се кратки или долги. Околуцветните елементи обично не се триделни. Чашкините ливчиња се најчесто 5 и се слободни, што е исто и за венечните. Базалниот дел од околуцветникот најчесто произведува нектар (веројатно од стаминодиите, односно стерилни прашници). Прашниците се многубројни, додека поленот е триколпатен. Плодните листови се обично 5 или повеќе, често редуцирани до 1, многу често слободни. Плодникот е натцветен, додека плацентацијата е странична. Плодот е во вид на збир од оревчиња, а кај некои претставници бобинка.
Цветната формула на лутичињата е: * K2-5 C5 A ∞ G∞
2 Систематика
Ова семејство е прифатено од сите таксономи и од APG системот. Таа е дел од редот ''Ranunculales'' во кладот на вистински дикотиледони (''Eudicota'').
Следниот кладограм е даден од страна на APG II системот кој се основа на скорешната молекуларна филогенија.
3 Лутичињата како мотив во уметноста
* „Лутичиња“ — песна на Јозо Т. Бошковски од 1981 година.
Стока (економија)

Стока, роба или артикл — нешто за што постои побарувачка, но кое се нуди без квалитативна разлика низ пазарот. Ова е производ кој е ист без разлика кој го произведува. Такви примери се бензинот, хартијата за пишување или млекото. Со други зборови, бакарот е бакар. Оризот е ориз. Меѓутоа аудио-системите на пример, имаат многу нивоа на квалитет. И што подобар е системот, тоа повеќе чини. Цената на бакарот е универзална, и флуктуира на двевна база зависно од глобалната понуда и побарувачка.
Една од одликите на стоката е тоа што нејзината цена се одредува како функција на нејзиниот пазар во целина. Добро зацврстените физички стоки од одамна активно се тргувале на готовинските и деривативните пазари. Ова се основни ресурси и земјоделски производи како железната руда, сировата нафта, јагленот, етанолот, солта, шеќерот, кафето, сојата, алуминиумот, оризот, пченицата, златото и среброто.
Феноменот наречен комодификација се случува кога пазарот на добрата и услугите престанува да разликува место на набавка, често со распрснување на интелектуалниот капитал потребен за нивно стекнување или производство. Како такви, добрата на кои порано се добивало висока маржа сега се стока, како да речеме генерички лекарства и силициумски чипови.
1 Стоката во марксизмот
Во класичната политичка економија, и особено во делото на Карл Маркс, за стока се смета секое добро или услуга произведено со човечки труд и јавно понудено на пазарот за продажба. За стока се сметаат и други вредни добра, како на пр. човековиот труд, уметничките дела и природните ресурси, иако тие не се создадени со намера да се продаваат на пазарот, или пак се добра кои не се размножуваат.
Марксовата анализа на стоката има за цел да го реши прашањето за тоа што е тоа што ја вопоставува економската вредност на добрата, служејќи се со трудовата теорија на вредност. Оваа проблематика на широко ја обработувале Адам Смит, Давид Рикардо и and Јохан Карл Родбертус и други. Во економијата, вредноста и цената не се еквивалентни, и затоа теоретизирањето за посебниот однос помеѓу вредноста и пазарната цена претставува предизвик како за либералните, така и за марксистичките економисти.
2 Поврзано
* Добро (економија)
* Стоковен фетишизам
* Пазари на стока
* Потрошуваштво
Атанас Далчев

Атанас Далчев (|Атанас Далчев) — бугарски поет, филозоф и преведувач од македонска народност. Во Бугарија е почитуван како класичен автор на модерната поезија и филозофска проза.
1 Биографиjа
Атанас Далчев е роден на 12 јуни 1904 во Солун во Отоманското Царство во семејството на Христо Далчев, адвокат од Кукуш и учител во Солунската бугарска машка гимназија "Св. Кирил и Методиј", и Викторија Дишмова од Прилеп. Во 1908 година таткото станува пратеник во Отоманското собрание од левата Народна федеративна партија (бугарска секција). Во периодот 1908-1912 Далчеви престојуваат во Истанбул, а во текот на Балканските војни во Солун и Дедеагач, денешниот Александруполис. По краjот на Балканските воjни фамилиjата се иселува во Бугарија и останува да живее во Софија. Таму Далчев учи во престижната Прва машка гимназиjа. За првпат публикува свои стихови во 1921 година уште како ученик. Студира филозофиjа во Софискиот универзитет. Во наредните години активно публикува стихови во многу бугарски медиуми. Првиот сопствен зборник го издава во 1926 година, а малку подоцна станува учесник во познатиот литературен круг "Стрелец". Во периодот 1927-1929 патува во Западна Европа и посетува лекции во некои европски универзитети. Се импресионира од стилот на експресионизмот и се интересира од модерните трендови во науката, психологиjа и психоанализа. Почнува работа како учител и продолжува да публикува. Во периодот по создавањето на комунистичката диктатура во 1944 година е ставен под притисоци од страна на властите и го прекинува пишувањето. До 1952 година се издржува како преведувач, а потоа почнува работа како уредник во литературни медиуми. Не пишува дури до 1956 година, кога се враќа кон сопственото творештво. До краjот на своjот живот издава уште неколку книги со уметност и еден зборник со мали филозофски фрагменти. Во доцниот период го добива признанието на читателите и власта, добитник е на редица државни и меѓународни награди. Продолжува да работи и како преведувач на световни класични автори. Одделни книги на Далчев се преведени на француски, словачки, чешки, унгарски, руски, германски, италијански, полски, фински и шпански јазици, а општо негови творби се преведени на повеќе од 15 јазици. Умира на 17 јануари 1978 во Софија.
Анахајм

Анахајм (|Anaheim) е град во округот Оринџ, Калифорнија. Овој град според статистиките во 2020 година, има 346.824 жители, што го прави 10-ти град по број на жители во Калифорнија, и 54-ти во цела САД. Градот и познат за забавните паркови, како Дизниленд и Јуниверсал Студиос.
Анахајм беше основан во 1857, од германски фамилии.
ДНК-полимераза

ДНК-полимеразите се ензими кои учествуваат во синтетизирањето на нови ДНК-нишки или вериги користејќи ги постоечките ДНК-нишки како шаблони. Пред клеточната делба, ДНК се удвојува преку процес на полимеризација. Кај сите клетки од сите живи организми, ДНК-полимеразите се белковинските катализатори кои ги поврзуваат нуклеотидите од новиот ДНК-полимер во процесот на репликација.
Друга улога на ДНК-полимеразата е репаративната (поправната). Геномската ДНК може да се оштети од страна на високореактивни молекули кои се создаваат во клетката за време на нормалниот метаболизам или, пак, се внесуваат во клетката од надворешната средина. Доколку ваквото оштетување не се поправи, можат да настанат мутации во геномот или смрт. ДНК-полимеразата ги отстранува оштетените нуклеотиди и ја ресинтетизира ДНК одново.
1 Механизам на дејствување
Сите ДНК-полимерази делат заеднички механизам за синтеза на ДНК-нишките. Полимеризацијата на ДНК се случува постепено, односно со поврзување на еден нов нуклеотид со постариот нуклеотид од ДНК-нишката. Сето ова се одвива по правилото на комплементарност на базните парови (тимин се поврзува со аденин; гванин со цитозин). За време на репликацијата, и двете ДНК-молекули (нишки) служат како шаблони за синтеза на нова ДНК. ДНК-нишките се одвојуваат и секоја се копира од страна на ДНК-полимеразата. Со ова се добиваат две идентични копии од оригиналниот дуплекс на ДНК-молекули кои се наменети за двете идни клетки.
ДНК-полимеразата ја користи нуклеозид трифосфатната форма на деоксинуклеотидите за да изгради ДНК-полимер. Монофосфатната форма на деоксинуклеотидот се вметнува во растечкиот ДНК-ланец, при што се ослободува пирофосфатна молекула. ДНК-полимеразата може да додава нуклеотиди само на 3′-OH крајот од растечкиот ДНК-ланец. Според ова, полимеризацијата на ДНК се одвива во еден правец.
Мире Анастасов

Страшимир (Мире) Анастасов ( во — во Скопје) — македонски комунист, учесник во Народноослободителната борба и затвореник на Голи Оток.
Анастасов во 1927 година станува член на СКОЈ и раководител на СКОЈ во Куманово. Додека во 1928 е примен во членство на КПЈ. Од 1928 до 1932, студирал на Техничкиот факултет на Универзитетот во Гент, Белгија и во Гренобл, Франција. Во 1934 година, кога Покраинскиот комитет на КПЈ за Македонија е преместен во Куманово, Анастасов е избран за секретар на Покраинскиот комитет. Во 1935 година, како делегат од Македонија, учествува на Сплитскиот пленум на ЦК КПЈ.
По провалата на Земското биро на КПЈ во Загреб, во 1929 година доаѓа до провала и во партиската организација во Македонија, а меѓу уапсените и затворените е и Анастасов. Повторно е затворен во 1934-1935 година. Казната од три години затвор (1936-1939) ја издржува во Сремска Митровица, кога бил и исклучен од КПЈ. По излегувањето од затвор се вклучува во активностите на КПЈ, иако привремено е отстранет поради ставот во врска со ликвидирањето на фракцијата на Петко Милетиќ.
За време на окупацијата на Македонија во Втората светска војна, по иницијатива на Павел Шатев се сели во Софија каде е вклучен во разузнавачките активности на советската разузнавачка служба. Во 1943 неговата група е разоткриена од бугарската власт, а Анастасов е осуден на смрт. Сепак, казната му е заменета со доживотна казна затвор. Затворот го издржувал во Софија, Пазарџик и Ќустендил.
Ослободен е по превратот во Бугарија во септември 1944 година и станува политички комесар на бригадата „Гоце Делчев“.
По своето враќање на Македонија, Анастасов на 27 октомври 1944 е кооптиран за член на АСНОМ, а потоа зазема високи функции во власта (повереник во Президиумот на АСНОМ, претседател на Врховниот суд). Во 1945 година е назначен за југословенски амбасадор во Белгија и Луксембург, на која должност ќе остане три години, до 1948 година, кога е отповикан од амбасадорската функција.
Иако отворено не ја напаѓа позицијата на КПЈ во спорот со Информбирото, Анастасов е деградиран до помошник министер во македонското министерство за труд. Учествува како делегат на Првиот конгрес на КПМ. Во 1949 е уапсен и е обвинет како информбировец, на пет години затвор, по што е испратен на Голи Оток, каде останува до 1954 година. Причината за неговото отстранување никогаш не била објавена, но веројатно е дека поради врските со советските разузнавачки служби, во годините на советско-југословенскиот судир е затворен од предострожност, без обвинение или судење - како и Павел Шатев.
Фиџиски јазик

Фиџиски јазик — дел од групата на австронезиски јазици кој се зборува во Фиџи. Јазикот како мајчин јазик го зборуваат околу 350.000 луѓе, што е половина од вкупното население на Фиџи, додека остатокот од населението го зборува јазикот како втор јазик. Со уставот од 1997, фиџискиот е службен јазик на Фиџи, заедно со англискиот јазик и со хиндустанскиот јазик. Постои иницијатива фиџискиот да се прогласи и за национален јазик. Реченичкиот ред на јазикот е ''глагол-прирок-подмет.''
Стандардниот фиџиски јазик е заснован на јазикот од Бау, кој е и источен фиџиски јазик.
1 Фонологија
Согласките на фиџискиот јазик се:
, Билабијални, Лабио-забни, Забно-алвеоларни, Непчани, Веларни
Носни
Плозивни, безвучни
пренасализирани
Фрикативни
Вевни, чисти
пренасализирана
Апроксимантни
Звуците и се среќаваат само во позајмени зборови од странски јазици. Звуците и се среќаваат само во одредени региони во државата.
Самогласките на фиџискиот се:
+Монофтонзи, , Предни, Централни, Задни
кратки, долги, кратки, долги, кратки, долги
Затворени
Средни
Отворени
+ Дифтонзи, , Затворањедо, Затворањедо
Првиот дел е
Пвиот дел е
Првиот дел е
Првиот дел е
Слоговите можат да се состојат од согласки следени од самогласка (плус согласка) или само од чиста самогласка. Акцентот е заснован на морите, кратка самогласка се смета за една мора а додека дифтонзите и долгите самогласки се сметаат за две мори.
2 Правопис
Фиџиската азбука се заснова на латиницата и ги содржи следните букви:
;A B C D E F G I J K L M N O P Q R S T U V W Y
;a b c d e f g i j k l m n o p q r s t u v w y
Што се однесува за согласките, има еден на еден сразмер помеѓу гласот и знакот:
Како додатно на ова, диграфот dr го претставува гласот , а понекогаш . Истото важи и за самогласките и не се бележи нивната должина освен во речници или книгуи наменести за учење со користење на макрон.
3 Синтакса
Нормалниот фиџиски реченички распоред на зборовите е ''глагол-прирок-подмет.''* E rai-c-a (1) na no-na (2) vale (3) na gone (4).
* 3-ед.-под. гледа-транс.-3-ед.-прир. (1) 3-ед.-присв. (2) куќа(3) детето (4).
* (Детето ја гледа својата куќа.)
4 Национален јазик
Во мај и јуни 2005 година влијателни фиџици се изјасниле за подобрување на статусот на јазикот. Пред да се донесе уставот од 2007, јазикот не бил официјален, па така денес е службен јазик заедно со англиски јазик и со хиндустански јазик. Сѐ уште не дел од школските предмети, како и да е, сегашниот министер за образование на Фиџи да се прогласи за национален јазик на Фиџи. Слични изјави доаѓаат од поголем број влијателни институции во Фиџи и од опозициската партија.
5 Поврзано
* Фиџи
* Фиџијани
* Централнотихоокеански јазици
Фудбалска репрезентација на Русија

Фудбалската репрезентација на Русија е национална фудбалска екипа што ја претставува Русија.
1 Состав
1.1 Голмани
*Игор Акинфеев
*Владимир Габулов
*Вјачеслав Малафеев
1.2 Одбрана
*Александар Анјуков
*Василиј Березутски
*Ренат Јанбајев
*Алексеј Березутски
*Денис Колодин
*Роман Шишкин
1.3 Среден ред
*Денис Глушаков
*Алан Џагоев
*Димитриј Торбински
*Динијар Билалетдинов
*Константин Зирјанов
*Јуриј Жирков
*Игор Семшов
*Роман Широков
1.4 Напад
*Александар Кержаков
*Андреј Аршавин
*Роман Павличенко
*Павел Погребњак
Селектор: Дик Адвокат
Појадок

Појадокот е првиот оброк во денот, кој се конзумира наутро. Што точно вклучува еден појадок зависи од различните култури низ целиот свет. Но, најчесто вклучува житарки или ориз, овошје, а многу поретко зеленчук, белковински и млечни производи и пијалаци.
Појадокот се состои од поедноставна храна, односно храна која полесно ќе биде дигестирана, но сепак ќе ги содржи потребните енергетски состојки. Храната треба да содржи белковини, јаглехидрати, витамин А и витамин D, како и умерени количества на калциум и железо. Споменатите состојки служат како главни извори на енергија, и придонесуваат за нормален раст и обновување на ткивата.
Појадокот освен што го снабуда телото со енергетски и хранливи состојки, истражувања покажуваат дека помага за одржување здрава тежина, ја зголемува концентрацијата и го подобрува помнењето. Кај одредени делови од светот, кафето и чајот се неизоставни делови од појадокот, за кои исто така е докажано дека покрај недостатоците, кафето и особено зелениот чај служат како антиоксиданси, кои го намалуваат ризикот за заболувања.
1 Типични појадоци по светски региони
1.1 Азија
1.1.1 Јапонија
Еден традиционален јапонски појадок се состои од ориз, морска храна и ферментирана храна, кој во голем дел не се разликува од другите јадења јадени за време на други оброци во јапонската кујна. Исклучок е т.н. ''nattō'' (вид на ферментирана соја), која највеќе се јаде за појадок. Во еден типичен јапонски ресторан за појадок најчесто се нуди мисо супа, ориз со ''нори'' или со друг гарнир, ''nattō'', овесна каша, риба испечена на скара, недоварено јајце и кисели краставички. Влијанието на јапонските патувачи го направиле овој традиционален појадок една стандардна опција на менијата на многуте висококласни хотели насекаде низ светот. Западните појадоци како тост и варени или пржени јајца се исто така доста јадени, како и житарките кои сè повеќе стануваат популарни. Типични пијалаци за појадок се зелениот чај (традиционален) и кафето (модерен).
2 Појадокот како мотив во уметноста и во популарната култура
* „Појадок на трева“ (француски: ''Le Déjeuner sur l'herbe'') — слика на францускиот сликар Едуар Мане од 1863 година.
* „Појадок на трева“ (француски: ''Le Déjeuner sur l'herbe'') — слика на францускиот сликар Клод Моне од 1866-1867 година.
* „Појадок на трева“ (француски: ''Le Déjeuner sur l'herbe'') — слика на францускиот сликар Едуар Мане од 1865-1866 година.
* „Појадок кај Тифани“ (англиски: ''Breakfast at Tiffany's'') — американски филм од 1961 година во режија на Блејк Едвардс.
* „Психоделичниот појадок на Алан“ (англиски: ''Alan's Psychedelic Breakfast'') — песна на британската рок-група „Пинк флојд“ од 1970 година.
Роденден

Роденден е име за датумот на раѓање на некоја личност. Луѓе од различни култури ја слават оваа годишнина. Во некои јазици, зборот роденден е буквално преведен како „годишнина“. Родендените традиционално се обележуваат со прослави како роденденски забави или во некои случаи со обреди на преминување.
1 Роденденот како тема во уметноста и во популарната култура
* „Роденден“ — песна на македонската поетеса Христина Аслимоска од 2003 година.* „Заборавениот роденден“ — кус расказ за деца на ангискиот писател Доналд Басет од 1967 година.* „Роденден“ — расказ за деца на македонскиот писател Неџати Зекерија.* „Роденден“ (српски: ''Рођендан'') — кус расказ на македонскиот писател Митко Маџунков од 1984 година.* „Секој деветти ноември“ — краток расказ на македонската писателка Оливера Ќорвезироска од 2021 година.* „Роденден“ — песна на полската поетеса Вислава Шимборска.* „Роденден“ (англиски: ''Birthday'') — песна на британската рок-група група Битлси од 1968 година.* Роденденска забава (англиски: ''The Birthday Party'') — австралиска рок-група.* „Роденденска песна“ (српски: ''Rođendanska Pesma'') — песна на српската рок-група Блок аут (''Block Out'') од 1994 година.* „Среќен роденден“ (англиски: ''Happy Birthday'') — песна на австралиската рок-група Брдеј парти (''The Birtday Party'').* „Твојот роденден“ (англиски: ''It's your birthday'') — песна на американската рок-група Американ мјузик клаб (''American Music Club'') од 1994 година.* „Роденденска забава“ (англиски: ''Birthday Party'') — песна на американската хип-хоп група ''Grandmaster Flash and the Furious Five'' од 1983 година.
Црква Санти Нерео е Ачилео

Црквата Санти Нерео е Ачилео (италијански :''Chiesa dei Santi Nereo e Achilleo'') е црква која се наоѓа во Рим, Италија и е во склопот на Римокатоличката црква. Црквата била изградена во 4 век реновирана во 814 година во времето на Папа Лав III и во текот на 9 век.
Црква Свети Марко (Рим)

Црквата Свети Марко (италијански :''San Marco'') е црква која се наоѓа во Рим, Италија и е во склопот на Римокатоличката црква. Црквата била изградена во 336 година во времето на Папа Марко, реновирана во 833 година во времето на Папа Григориј IV. Денешната црква е изградена со елементи на барокот, и истата е посветена на Свети Марко.
Црква Свети Никола (Рим)

Црквата Свети Никола (италијански :''Basilica di San Nicola in Carcere'') е црква која се наоѓа во Рим, Италија и е во склопот на Римокатоличката црква. Црквата била изградена во 6 век реновирана во 10 век и за последен пат во 1599 година. До 11 век, оваа црква се нарекувала Пјер Леони. Црквата е посветена на Свети Никола.
Црква Сан Пакразио

Црквата Сан Пакразио (италијански :''Basilica di San Pancrazio'') е црква која се наоѓа во Рим, Италија и е во склопот на Римокатоличката црква. Црквата била изградена во 6 век, во времето на Папа Симах. Црквата е посветена на Панкратиј Римски, каде се наоѓаат и неговите мошти.
Базилика Свети Јован Латерански

Црквата Свети Јован Латерански (италијански :''Basilica di San Giovanni in Laterano'') е црква која се наоѓа во Рим, Италија. Црквата е една од најстарите базилики во Рим, изградена во 324 година, и е т.н. матична црква на Римокатоличката црква, како и една од четирите папски базилики во Рим. Нејзин последен архитект е Агостино Валини, изградена со елементи на барокот. Самиот натпис на фасадата, Christo Salvatori, укажува дека црквата е посветена на Христос Спасителот. Местото на црквата се наоѓа надвор од ватиканските граници, територијално во рамките на градот Рим.
Денеска, Сан Џовани Латерано претставува катедрална црква, бидејќи во неа се наоѓа седиштето на Римскиот епископ или папата, како и неговиот престол.
Според легондата, кога Константин I го примил христијанството, тој дворецот го подарил на тогашниот папа. Во 324 година, папа Силвестер I ја осветил новата базилика, а во текот на 10 век за покровител на црквата бил објавен Јован Крстител, а по двесте години, Јован Благослов. во текот на 5 век, Латеранскиот дворец и базилика на неколкупати биле цел на грабежи од страна на Германите. Во 896 година објектот бил погоден од земјотрес, по кое истиот бил реновиран. Во 897 година овде се одржал т.н. Трупов синод, каде Папа Стефан V му ги отсекол трите прста на Папа Формоз и неговото тело го фрлил во реката Тибер.
Моментален архиреј на базиликата е Агостино Валини. Претседателот на Франција, Никола Саркози е прв и единствен канон на базиликата, титула која за првпат му била дадена на Анри IV. Сепак, таа поседува посебен статус, односно е во сопственост на Светата престолнина. Ова е случај и на неколку други базилики во Рим.
Овде биле одржани следните собири на Римокатоличката црква:
* Прв Латерански собор (1123)
* Втор Латерански собор (1139)
* Трет Латерански собор (1179)
* Четврти Латерански собор (1215)
* Петти Латерански собор (1512–1517)
Сен Дени (Реинион)

Сен Дени (фр. ''Saint-Denis'') — префектура (главен град) на францускиот прекуморски регион и департман Реинион, во Индискиот Океан. Се наоѓа на најсеверната точка на островот, близу устието на реката Сен Дени.
Сен Дени е најнаселената општина во француските прекуморски департмани. Според пописот во 1999 г., градското подрачје броело 158.139 жители, од кое 131.557 во самиот град, а останатите во блиската општина Сент-Мари.
1 Историја
Сен Дени го основал Етјен Рењо во 1669, а во 1738 станува главен град на Сен Дени.
2 Сообраќај
Најблискиот аеродром е Ролан Гарос кој воедно е главниот меѓународен аеродром на Реинион. Започнувајќи со 2008, во местото се гради посебен трамвајски воз кој ќе го поврзува градот со аеродромот, како и со блиското место Сен-Пол.
2.1 Збратимени градови
* Мец (Франција)
* Ница (Франција)
* Тангер, Мароко
* Charleroi (Белгија)
* Taiyuan, Кина, од 2012
3 Атракции
* Музеј на Леон Дјеркс (''Musée Léon Dierx'') - уметничка галерија и музеј
* Државни градини (''Jardin de l'Etat'') - јавни градини - во нив има и природонаучен музеј)
* Ле Баршоа (''Le Barachois'') - крајбрежен парк
* Пишана Карпа (''La Roche Écrite'') - 15 km јужно од градот. Планински врв над Сен Дени кој овозможува мошне импресивен поглед врз градот.
4 Хотели
Меѓу меѓународните хотели во Сен Дени се вбројуваат: ''Mercure Creolia Hotel'', ''Austral Hotel'' и ''Best Western''.
5 Занимливости
Виетнамскиот принц Бао Ванг, син на царот Дуј Тан е роден и живее во Сен Дени со семејството.